พบใบปลิวต้านเผด็จการ-ติดที่ มรภ.เชียงใหม่
มีผู้นำใบปลิวเรียกร้องให้นักศึกษาแสดงจุดยืนปกป้องประชาธิปไตย-ต่อต้านเผด็จการติดหลายจุดในมหาวิทยาลัยราชภัฏเชียงใหม่27 พ.ย.2557 – ที่ จ.เชียงใหม่ ผู้สื่อข่าวรายงานว่าตั้งแต่ช่วงเช้าวันนี้ มีผู้พบเห็นใบปลิวที่มีข้อความต่อต้านเผด็จการ และเรียกร้องให้นักศึกษาแสดงจุดยืนปกป้องประชาธิปไตย ติดอยู่ในบริเวณต่างๆ หลายจุดภายในมหาวิทยาลัยราชภัฏเชียงใหม่ (มรภ.เชียงใหม่) โดยในใบปลิวระบุว่ากลุ่มที่นำมาติดคือ สมัชชาสิทธิเสรีภาพนักศึกษาเพื่อประชาธิปไตย ราชภัฎเชียงใหม่สำหรับจุดที่มีผู้พบใบปลิวดังกล่าวติดอยู่ ได้แก่ บริเวณโรงอาหารของ มรภ.เชียงใหม่ ป้ายประชาสัมพันธ์หลายจุด โต๊ะม้านั่งในมหาวิทยาลัย และอาคารเรียนหลายแห่ง รวมแล้วติดอยู่มากกว่า 100 แผ่น มีนักศึกษาให้ความสนใจหยุดดูใบปลิวดังกล่าวค่อนข้างมากใบปลิวดังกล่าวมีข้อความต่างๆ อาทิเช่น อาจารย์ฉันหาย ไร้ซึ่งประชาธิปไตย เผด็จการ หยุดคุกคามนักศึกษา ถึงยุคทมิฬมารจะครองเมืองด้วยควันปืน แต่คนย่อมเป็นคน เป็นนักศึกษาปัญญาชน ต้องมีอุดมการณ์เพื่อประชาธิปไตย จุดยืนมหาลัยอยู่ที่ประชาธิปไตยหรือเผด็จการ นักศึกษายอมรับอำนาจเผด็จการแล้วหรือ เป็นต้นผู้สื่อข่าวรายงานเพิ่มเติมว่า ใบปลิวบางส่วนซึ่งติดที่สำนักงานอธิการบดี มรภ.เชียงใหม่ ถูกเจ้าหน้าที่ของมหาวิทยาลัยปลดออกแล้ว
มีผู้นำใบปลิวเรียกร้องให้นักศึกษาแสดงจุดยืนปกป้องประชาธิปไตย-ต่อต้านเผด็จการติดหลายจุดในมหาวิทยาลัยราชภัฏเชียงใหม่ 27 พ.ย.2557 – ที่ จ.เชียงใหม่ ผู้สื่อข่าวรายงานว่าตั้งแต่ช่วงเช้าวันนี้
คสช.,นักศึกษา,มหาวิทยาลัย,มหาวิทยาลัยราชภัฏเชียงใหม่,รัฐประหาร,รัฐประหาร 2557,เชียงใหม่,ใบปลิว